CELEX: 32020D1541
Language: sk
Date: 2020-10-13 00:00:00
Title: Rozhodnutie Politického a bezpečnostného výboru (SZBP) 2020/1541 z 13. októbra 2020 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2020)

23.10.2020   
               
               
                  SK
               
               
                  Úradný vestník Európskej únie
               
               
                  L 353/8
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1541
         z 13. októbra 2020
         o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS (1), a najmä na jeho článok 9 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa článku 9 ods. 1 rozhodnutia 2013/354/SZBP sa Politický a bezpečnostný výbor (PBV) oprávňuje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia policajnej misie Európskej únie na palestínskych územiach (EUPOL COPPS) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 28. septembra 2017 prijal rozhodnutie Politického a bezpečnostného výboru (SZBP) 2017/1802 (2), ktorým bol pán Kauko AALTOMAA vymenovaný za vedúceho misie EUPOL COPPS na obdobie od 1. októbra 2017 do 30. júna 2018.
                  
               
                     (3)
                  
                  
                     Mandát pána Kauka AALTOMAAU ako vedúceho misie EUPOL COPPS sa pravidelne predlžoval, naposledy do 30. septembra 2020 rozhodnutím Rady (SZBP) 2020/902 (3), ktorým sa zmenilo aj rozhodnutie 2013/354/SZBP a predĺžilo trvanie misie EUPOL COPPS do 30. júna 2021.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku 7. októbra 2020 navrhol vymenovať pani Nataliyu APOSTOLOVU za vedúcu misie EUPOL COPPS,
                  
               PRIJAL TOTO ROZHODNUTIE:
         
            Článok 1
            Pani Nataliya APOSTOLOVA sa týmto vymenúva za vedúcu policajnej misie Európskej únie na palestínskych územiach (EUPOL COPPS) od 15. novembra 2020 do 30. júna 2021.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 15. novembra 2020.
         
         
            V Bruseli 13. októbra 2020
            
               
                  Za Politický a bezpečnostný výbor
               
               
                  predsedníčka
               
               S. FROM EMMESBERGER
            
         
         
            (1)  Ú. v. EÚ L 185, 4.7.2013, s. 12.
         
            (2)  Rozhodnutie Politického a bezpečnostného výboru (SZBP) 2017/1802 z 28. septembra 2017 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2017) (Ú. v. EÚ L 259, 7.10.2017, s. 20).
         
            (3)  Rozhodnutie Rady (SZBP) 2020/902 z 29. júna 2020, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 207, 30.6.2020, s. 30).